سلام عليكم ورحمة الله وبركاته. اخواني واخواتي في الله وللرجال عليهن درجة. اية جبارة يا جماعة من كلام الله سبحانه وتعالى كلام ربنا كله عظيم وكلام ربنا كله جميل. زي ما ربنا قال لا اكراه في الدين. الدين ما فيش فيه حاجة كريهة. الدين ما فيش فيه حاجة وحشة. الدين كله جميل وكله عظيم وكله خطير
وللرجال عليهن درجة. امبارح اتكلمنا عن الافاق الجبارة لقول الله ولهن مثل الذي عليهن بالمعروف. وقلنا النهاردة هنتكلم عن معاني قول الله سبحانه وتعالى وافاق قول الله وللرجال عليهن درجة. القول الاولاني هو القول المشهور جدا جدا جدا ان ده خطاب من الله
المرأة خطاب من الله للمرأة ربنا بيقول لها ايه؟ وللرجال عليهن درجة. يعني ايه؟ يعني الراجل هو مدير البيت. بالتعبير العملي الوقتي في الحياة العملية بتاعتنا. الراجل هو المدير شاورم ورواد حوار بينكم وخدوا وادوا ويسمعك وتسمعيه وحاولي تقنعيه ويحاول يقنعك وفي الاخر هو اللي بيفصل هو اللي بياخد القرار
فاصل ودي قصة مش هينفع حياة زوجية من غيرها. بل مش هينفع شركة من غيرها مش هينفع مدرسة من غيرها بل مش هينفع. دولة من غيرها. لازم كل يبقى لها قائد واحد كل سفينة يبقى لها ربان واحد كلفة. الحياة الاسرية دي حياة مليانة تفاصيل. ومليانة تداعيات وزروف وعوارض
قرارات ده مؤسسة مؤسسة عملاقة. وبيجي اولاد وبيتاخد قرارات في حاجات كتير جدا جدا جدا. تتعلق بالاولاد وتتعلق بالبيت وتتعلق كل حاجة وللرجال عليهن درجة هو المدير. يعني ايه؟ يعني هو اللي له قوامة. يعني بالتعبير كده الشرعي قبول القوامة. المرأة قابلة القوامة هي
اكثر انسانة قادرة على فكرة يا جماعة سعادة البيت قائمة على المرأة مش قائمة على الرجل بازن الله سبحانه وتعالى. يعني الراجل ممكن تبقى اخلاقه حلوة ولكن الست لو هي اللي
طيبة ومتسامحة والبيت بيبقى حاجة تانية خالص تماما تماما تماما. فالمرأة تمسل خمسة وتسعين في المية من نجاح البيت. قبل ما نقول ان الراجل يمسل ويمسل كتير ولكن فعليا مهما كان عيوب الراجل لو المرأة بتستحمل بالمشاهدات الواقعية البيت بيعدي يبقى الاولانية ان الراجل اه لا تصوم
الا باذنه لا تحجي الا باذنه. آآ لو القوامة هو اللي بيجاهد هو اللي بينفق يبقى ده المعنى الاولاني هو المدير. هو المدير يعني هو اللي ايه بيتولى آآ بعد المشورة اتخاذ القرار في البيت. طيب المعنى التاني ده قول ابن عباس بقى ده قول جبار. ابن عطية المفسر بيقول هذا قول بارع. ده قول وهو ده القول السبب ان انا اصلا
اشرح هزه الاية اصلا. القول التاني ان ابن عباس نزر ان ده مش خطاب من الله للمرأة. ده خطاب من الله للراجل. يعني ايه وللرجال عليهن درجة؟ ابن عباس قال ايه هي الدرجة ديت؟ قال لك
الراجل يمشي القوامة ولا انه بيجاهد ولا انه بينفق. ولا ان هو لا تصوم الا باذنه. امال ايه الدرجة دي؟ قال انه هو الاقدر على التسامح. ان الراجل هو اللي بيقدر
تعدي اكتر. الست بتهتم بالتفاصيل. وبالتالي بتبقى مش ما بتقدرش تعدي الزعلة بسهولة. ما تقدرش تعدي. الراجل يقدر يعدي اكتر يقدر يسامح اكتر فهي دي الدرجة عشان كده ابن عطية قال هذا قول بارع ان القضية قضية ان قدرة الراجل على التسامح وان هو يعدي
وان هو يلين وان هو يلين ويهين مع زوجته القدرة دي اكتر فبقت هي دي الدرجة. يعني ايه يا جماعة؟ يعني معنى جبار. يعني انت درجتك عند ربنا على قد ما انت بتقدر تسامح الباقيين ولا لأ ؟ يعني انت درجتك عند ربنا على قد ما انت بتقدري تعدي لغيرك ولا لأ ؟ يعني الاعلى عند الله هو اللي بيقدر
يعدي هو اللي بيقدر يسامح في الحياة كلها عموما بقى دي من صفات الانبياء. النبي عليه الصلاة والسلام مع زوجته عرف بعضه لما اخطأت. عرف بعضه هلأ على بعض الحاجات اللي غلطت فيها واعرض عن بعض. عمل نفسه ولا واخد باله اصلا. ولا واخد باله ان هي عملت دي او قالت الكلمة دي او ولا كأن هي عملت حاجة
لدرجة ان هي زنت او تزن ان هو ما شفش اصلا وما عرفش وهو عارف ولكن اعرض عن بعض كما قال العلماء تسعة اعشار العافية في التغافل قالوا بل والله كل العافية في التغافل ان الانسان يقدر يعدي ان الانسان يقدر يسامح. يا عم ما جتش في البخاري. يا سيدي تعدي في الزحمة. يا عم تيكت ايزي دي تربية نفسية جبارة
جماعة القدرة على التزامن الانسان اللي ما عندوش القدرة دي ما عندوش القدرة انه يعدي ما عندوش القدرة انه يسامح بيتعرض لتلات مصايب في حياته. تلات اول حاجة دول اكتر الناس تعزيب في الحياة. اكتر ناس معزبة في حياتها. ليه ؟ هيبقى بيتجنن هو فلان ازاي عمل كزا ؟ فلان ازاي قال كزا ؟ فلان ازاي
ما خدش باله من كزا. هي ازاي مراتي عملت كزا ؟ ازاي لما زرت نسايبي او زرت فلان او عملت كزا فلان ما خدش باله انه يعمل معي كده! يبقى يتجنن! بالزات لو هو
هو انسان معطاء هيتجنن ازاي بيبقى اكتر انسان وكل اللي حواليه مش حاسين. لان الحياة مش هتمشي غير بتكبيرة دماغ اصلا. وما فيش سعادة ولا في استقرار في الحياة من
من غير ما الانسان يعدي يعني وينطلق في الحياة ويفكر في فبيبقى اكتر ناس معزرة في حياتها. النقطة التانية اللي ما عندوش قدرة على عليهن درجة. اللي ما عندوش قدرة على حتة اعرض عن بعض. بيبقوا اكتر ناس عرضة للانحرافات الفكرية والامراض النفسية. يعني ايه؟ يعني تعالوا شوفوا مسلا مداخلة
معظم المناخلة معظم اللي قلبوا على الشيوخ والدعاة هو مسلا الداعية غلط غلطة اخطأ ما ينفعش بيبقوا دايما شخصيات مسالية. بيسموها في الطب النفسي في اضطرابات الشخصية الشخصيات وسواسية يعني ايه تهتم بالتفاصيل جدا. جدا جدا جدا لدرجة ان تفصيلة صغيرة بازت حياته كلها تبوز
هو عقلية الايزو تسعة الاف واتنين ما يحتملش ان فالشيخ بالنسبة له ده قديس نازل من السما طب عمل غلطة ينسف الشيوخ وينسف وابقى مدخلي ويقلب عليهم كلهم ايه يا ابني ليه كده ؟ فدول اكتر ناس عرضة للانحرافات الفكرية لان هو عقليته حادة. بيفكر بطريقة حادة وللاضطرابات
النفسية والامراض النفسية لانه ما بيقدرش يستحمل في الاخر. من كتر اصطدامه بالحياة واصطدام الحياة بايه؟ تالت حاجة دول اكتر ناس عرضة للفشل في العلاقات. ليه؟ لان هو عشان مراتي تعيش معي يعني هو دايما اللي بيعيش عشرين سنة في الخليج ويرجع يقعد في البيت اولاده بيتجننوا منه يقولوا له ارجع تاني ليه؟ ويحاولوا يخرجوه من البيت
ليه؟ لان هو بيرجع بقى عايز يمارس دور الابوة. انت يا بنتي خروجتي خارجة من اللبس ده ازاي؟ انت يا ابني راجع متأخر ازاي؟ انتم ازاي مشغلين التليفزيون ومعليينه انت يا ستي انت يا مراتي انت ازاي اصلا الساعة اتناشر الضهر وما طبختيش. في الاخر اتخنقوا منه. يا عم انت قاعد تعلق على كل حاجة ليه! يا عم عدي! يا عم اقرب ورا بعض
يا عمي خلي الناس اللي حواليك يستمتعوا بك. يلتزوا بك. كتير جدا لما يعني لما الواحد بيروح احيانا يصالح ما بين واحد وواحدة حصل بينهم مشكلة حصل لهم مشكلة يعني بفتكر الكلمة دي واقولها لهم. اقول له انت مراتك جواها حاجات حلوة بس انت خرجت اسوأ ما فيها. وانت جوزك جواه حاجة
حلوة بس انت خرجت اسوأ ما فيه. ليه ؟ الانسان اللي ما بيعديش وما عندوش تغافل وما عندوش تسامح. التاني هو كمان هيعمل له كده. فكل انسان جوة خير وشر، زوجتك،
كله جواه خير وشر ما فيش حد انا بتكلم قدامك انت بتسمعني كله جواه خير وشر. اللي بيطلع الخير اللي جوة اللي قدامه اللي دايما بيسامح ويقول الكلام الطيب ويثني ويساعد ويدعو اللي بيطلع الشر اللي جوة اللي قدامه اللي دايما بينتقد. واللي دايما بيقف على الواحدة ده بيطلع الشر اللي جوة اللي قدامه. وبيفاجأ ان اللي قدامه بقى شخصية
ولا يمكن ان يتخيلها اصلا انت ازاي كده! يا عم انت اللي طلعت الحاجة الوحشة اللي جوايا! طلعي الخير اللي جوة جوزك. طلع الخير والملاك اللي جوة مراتك. طلعه الخير اللي جوة اصحابكم طلعوا الخير اللي جوة قرايبكم واللي جوة اللي حواليكم بالمعاملة الطيبة. واخلاق الدين الطيبة. فبيبقى النوعية ديت اكتر الناس معزبة في حياتها
اكتر ناس عرضة للانحرافات الفكرية والامراض النفسية. اكتر الناس عرضة للفشل في العلاقات. ما فيش صاحب هيكمل معه. ما فيش زوجة او زوجة يكمل مع النوعية به ما فيش شريك في حاجة يكمل ليه؟ عشان عقلية مسالية عقلية ما يقدرش. يبقى الحل اعرض عن بعض. يبقى الحل
جال عليهن درجة. يعني يا راجل ربنا بيقول لك سبحانه وتعالى على قول ابن عباس هنا. والله اعلم بمراده ان الرجولة انك تسامح الرجولة والشنبات الشنبات النفسية اهم من الشنبات الوجهية. هرمونات الزكورة النفسية هرمونات التسامح. اهم من هرمونات الزكورة الجسدية
هي العضلات النفسية بتاعة الرجالة اهم من العضلات النفسية اهم من العضلات الجسدية. الرجولة مش شنبات وعضلات وقرارات الرجولة تسامح. الرجولة انك تعدي. الرجولة انك تطبطب على ضعف مراتك. الرجولة انك ترحمها. الرجولة انك تعدلها. هي دي الدرجة اللي ربنا فضلها
لو انت خسرتها فين الدرجة بتاعتك ؟ يبقى القود كلما ازدادت قدرة الانسان على التسامح كلما ازداد قدره عند الله. واعلان عند ربنا مين ؟ على على الاية دي مين اعلى درجة عند الله اكترنا يقدر يسامح؟ ويقدر يعدي ويقدر يتغافل وتيكت ايزي وينشر لغة حوار مع مراته
ومع ولاده ومع اصحابه ويسمع ويسمع النقد عادي ويتقبل لو اللي قدامه اخطأ فيه او قال كلمة غلط يا عم تعدي يا عم يا عم عادي يا عم في الزحمة يبقى ده القول التاني. الفايدة التالتة بقى الجبارة ان الاية دي مفتاح للمرأة وخطاب للمرأة. ازاي بقى
الاية دي بتديك الروشتة السحرية اللي كل ست نفسها فيها ازاي اخلي جوزي خاتم في صباعي؟ ازاي جوزي يبقى خاتم في صباعي ازاي جوزي يبقى زي الطفل الصغير قدامي؟ ازاي جوزي الاسد اللي قدام الناس ها شفتم الاسد لما بييجي جنب مراته كده اللي هي آآ زوجة الاسد كده ويقوم قاعد بقى
يقعد يمسح راسه فيها كده وبجانبها ينسى انه اسد. ازاي الاسد ده اللي انت متجوزاه يبقى عامل زي القطة جنبك. ويبقى عامل زي الطفل الصغير طب ازاي يبقى خدت كل الرجال عليهن درجة انك تكبريه. انك انت تكسري له. انك انت تقولي له انت اللي اعلى مني. يا راجل! ما هو ربنا
نفسية الراجل كده سبحان الله العظيم. ربنا عشان كده من الكلمات الجبارة اللي تقدر تطبق الكلمة دي في القرآن. بص هتملك جوزها. هيبقى عبد عندها والفيا سيدها لدى الباب. والفاية ايه؟ سيدها. كان ممكن ربنا يقول والفها زوجها. ليه ربنا قال سيدها؟ يعني ان
دي بتتحسس جوزها ان هو سيدها. قد ايه زي ام الدرداء كده لما كانت تقول حدثني سيدي ابو الدرداء مش حدثني زوجي. كل ما الست والله مفتاح الراجل ما العند ولا القمص ولا انها تشتكي على صاحباتها ولا انها تجري على امها وابوها تشتكي لهم
اعمل له مصيبة في العيلة ولازم يعرف هو اتجوز مين وانا بنت مين والله ما ده مفتاح الراجل. وكل ده بيطلع هرمونات العند والعياذ بالله اللي وكل ده بيطلع اسوأ ما فيه والنهايات المأساوية واضحة. من كلا الطرفين. مفتاح الراجل كلمة واحدة. عايزة تجيبي لجوزك لحد عندك وهو زعلان اتصلي
دلوقتي في مكالمة اتكسري له. اتكسر له انت نفسيتك مش قادرة اعترفي. قولي مش قادرة. قولي ما اقدرش. انما لو انت عملتي كده جوزك هيبقى كاتم في صابعك. اكتر رجالة دايما الراجل لما بيتجوز بيبقى ما عندوش وعي بمسألة الاسرة قوي يعني. وبيبقى مستهتر شوية في علاقته بزوجته. يخرج ويتأخر
لاصحابه والبيت الاولاني اللي هو جاي منه اكتر منتمي لشغله اكتر والست الزكية اللي تعدي المرحلة دي استوعب الراجل وتفضل تتكسر له وتفضل تخدمه لحد امتى ؟ اسمعي الكلام. فترة سنة اتنين تلاتة الراجل بعد فترة بييجي يقف هي بتعمل كده ليه ؟ بيتأسر لها
اهو بتأسروا انت بتأسري جوزك بكل مرة بتتكسري له فيها. بكل مرة بتقولي له انت الكبير بتاعي فيها. بكل مرة بتقولي له انا ما اقدرش اعيش من غيرك فيها بكل مرة بتقولي له انا من غيرك ما ساويش حاجة فيه. بكل مرة بتقولي له انت سيدي. بكل كل مرة الفاية سيدها. ده مفتاح. لو انت
انت عايزاه يبقى خاتم في صابعك طبقي الاية دي. تطبقية من جوة نفسيتك. والله يا اخوانا ده شرع ربنا. هو مفتاح السعادة. هو هيعمل ايه بقى؟ اه هيتنطط علي. الوقتي دي
عند البنات المتخرجة من الجامعة بالزات كتير منهم ها لازم تقفي له واوعي يقول لك كلمة ولازم تردي عليها والله العزيم ده اسرع طريقة للفشل في الحياة الزوجية والراجل ممكن يكون بيموت في مراته. بس هو عايز يحس برجولته. حسسيه برجولته. هيتكسر لك اكتر. وهيبقى فوق ما انت تتخيلي. الفايدة الرابعة من هزه الاية
ودي فايدة جبارة ان الاية دي اتأسست لسبب النجاح في الحياة اصلا. سبب النجاح في الروح الفريق. الغرب يا جماعة كل حياته قائمة على روح الفريق كل حاجة انا بزاكر في المواد الطبية كل نقطة بيجيبوها هناك ما فيش حاجة اسمها العبقري واكتشفت زي ما كان دكتور زويل الله يرحمه الله يغفر له ويرحمه الله
قل له يرحمه زي ما كان بعد ما خد نوبل المزيعة بتقول له انت يا دكتور عبقري قال لها يا بنتي انا فريق انا معي مية وخمسين واحد تقول له ده من زوقك يا دكتور يا بت من زوقك انت استغفر الله
عظيم انت جاية للاسف يبدو انك طلعت في مجتمع مش فاهم يعني ايه روح فريق يا بنتي بيقول لك انا مية وخمسين واحد احنا فريق من غيره ما كناش وصلنا في الغرب كل حاجة فريق
عشان كده الدنيا سهلة. وبيتقدموا لان كل واحد ماسك نقطة متخصص فيها. وكله بيتكامل مع بعض. من غير قائد ما فيش حاجة اسمها روح فريق. ما هو الفريق عشان نبقى فريق لازم
لقائد هو اللي يفصل ساعة ما يكون فيه محاور خط سير او حاجة لازم ولا يفصل. احنا عندنا مرض اشمعنى هو اللي يبقى المدير؟ يا ابني المدير مش معناه انه احسن منك. ممكن
في المستشفى احسن الف مرة من مدير المستشفى. ازاي المدير! لازم يتسمع كلامه. وللرجال عليهن درجة. الاسرة والمجتمع والشركات والعلاقات الدينية لازم يبقى فيه مدير عشان الحياة تمشي فالاية دي سبب ان احنا نسبق الغرب في الحضارة. لو احنا طبقناها وقبلنا كلمة مدير. وفهمنا ان ده مش عيب والله
والله العزيم والله ما هيسبنا في كرامتك. ان يبقى جوزك مدير الحياة الزوجية. بالعكس ده ده ترتيب الحياة. اقبلوا الحياة. بطعمها. اقبلوا الحياة بطعمها بلاش بلاش هي الحياة محتاجة حد يدير في كل حاجة. والتاني بقى اللي ورايا يدعموا ويمده بالمشورة وفي الاخر يقبل القرار اللي هو
وياخدوه. الحاجة الخامسة في الاية ديت ان الاية دي سبب لنجاح العلاقات واستمرارها. المعجزة اللي الواحد متألم على عدم حدود الديني عندنا حتى في الدنيا عدم استمرار العلاقات ما فيش حد بيكمل مع حد. هاتوا اي اتنين اشتركوا في شركة ما بيتشاكلوا بعد خمس سنين بعد عشر سنين. هاتوا اي اتنين عملوا اتنين دعاة
للاسف الشديد اشتراكات بتقع بسرعة. ليه؟ عدم وضوح العلاقات. فالاية دي بتجيب سبب خطير من اسباب الحفاز على العلاقات وبين بعض. وضوح العلاقة. عشان كده هنا ربنا قال بكل صراحة. كل صراحة وكل وضوح وللرجال عليهن درجة. لازم الست تقبل كده. كان ممكن بقى
لا نتكلم باسلوب دبلوماسي لا الموضوع مش كده. وللرجال عليهن درجة. العلاقة لازم تبقى واضحة من اول يوم بين الرجل والمرأة. كذلك العلاقة لازم تبقى واضحة في اي تعامل حياتي. موسى
القادر اول ما تقابله. موسى قال للقادر ايه؟ ولا اعصي لك امرا. العلاقة واضحة. انا تحتك. انا وراك. انا هتبعك. هل اتبعك؟ انا هتبعك انت اللي بتمشي العلاقة وانت اللي بتنهيها وانت اللي بتديني موسى هو اللي اختار العلاقة دي. عشان عايز يتعلم من الخضر. عليه الصلاة والسلام. هو اللي ولا اعصي العلاقة الواضحة. العلاقة
الواضحة ربنا خلدها في القرآن في سورة الكهف كل جمعة في قصة موسى والخضر. علاقات تبقى واضحة. فربنا اتكلم هنا عن العلاقة الواضحة بين الرجل والمرأة في حتة الترتيب. قلنا امبارح ولهن
يعني فيه مسلية ولكن عليهن درجة ما فيش ندية مسلية بلا ندية. يبقى فيه مسلية ولكن ما فيش ندية. لان هو المدير بتاع البيت. قال لها خلاص. اي حد انت عايز تحافز على علاقتك بينك وبينه خلي علاقتك واضحة. ما تسيبش بقى ايه تفضل انت وصاحبك ماشيين او انت وصاحبك عاملين شركة وطب مين المؤسس ومين الشريك المرفوع؟ ومين
رئيس مجلس ادارة ايه يا عم طول ما الدنيا ماشية ساكتين ساعة المشاكل كل حاجة تنهار. وضحوا اعملوا عقود بينكم وبين بعض. حتى في الدين اتفاقيات زي موسى والقبر. موسى والخضر فضلوا فترة يتفقوا مع بعض. هل اتبعك عن ان تعلمني؟ ان اتبعتني فلا تسألني عن شيء حتى احدث لك منه ذكر اتفاقيات اتفاقيات
اول ما الاتنين اتفقوا حصل ايه؟ فانطلقا. الانطلاق حصل. انطلقوا ليه؟ لانهم وقفوا اتفقوا. بقى العقد واضح. بقى الترتيب واضح بقت امور واضحة. اتنين اخوة عملوا محل مع بعض. ييجوا يتفضوا المحل يولعوا الدنيا ليه؟ لان ما كانش في عقد اتفاق اصلا. لا ازاي يفضوا ولا ولا شروط جزائية. ما فيش اي حاجة
يبقى العلاقات الواضحة الاية جبارة وخطيرة وعظيمة. ادتنا مفتاح لكل حاجة ومفتاح ان جوزك يبقى خاتم في صابعك. ومفتاح ان روح الفريق نتقدم بقى ونبقى فرق تاني ونسبق في الغرب ومفتاح ان ازاي العلاقات تستمر بينا وبين بعض وترتيب الحياة الاسرية ولكن الفايدة ان انا
ركز عليها في الاخر ان الاية اتكلمت عن التسامح وللرجال عليهن درجة. اي هم الاقدر على التسامح. ربنا ادى للراجل الاوبشن ده في نفسيته. ادى له الامكانية دي في ان هو يقدر يسامح اكتر ويقدر يعدي اكتر هي دي الدرجة. الدرجة الدرجات عند الله بقدرتنا على التسامح وقدرتنا ان احنا نعدي ونتغافل. والنبي عليه الصلاة والسلام كان
الو الو يا اما جبار في هزا الامر عليه الصلاة والسلام. مع زوجته لما مراته كسرت له الطبق عازم اصحابه في عزوبة. تخيلوا انا عازم اصحابي في عزومة في وجايب طبق الاكل وشايله مراتي غضبة قامت ضاربة طبق الاكل رمياه على الارض متفتت قدام الناس. ده انا اموت فيها. ده ممكن واحد ده
ممكن واحد يموت مراته فيها من كتر كسوفه واتهزأت وشخصيتي اتهزأت وطلعت قدام اصحابي مش مسيطر على بيتي ومراتي وده وانا لازم ربيها وانا لازم اعرفها يعني ايه راجل ويعني ايه ست وانا وانا لازم اديها درس عمرة النبي عليه الصلاة والسلام قعد يلم الاكل ويضحك ويقول لهم عليه الصلاة والسلام
وحياة امكم. هاي الست وغارت. زوجة بتحب جوزها وغارت عليه. اصل طبق الاكل ده كان جاي من عند زوجة تانية للنبي عليه الصلاة والسلام. فيعني ايه؟ يعني الزوجة بتاعة النبي دي كما روي عنها يعني انها ما كنتش في الطبيخ قوي يعني فلقت حاجة مسبكة وريحة بقى طالعة بقى ضاربة في الانف ما استحملتش بقى يعني يعني ست
قعد يضحك غارت امكم واخلاق حصل ايه يعني؟ زهبت وانا عمر ابن عبدالعزيز ورجعت وانا عمر ابن عبدالعزيز. حصل ايه يعني لما راح تولع المصباح بنفسه. حصل ايه؟ النبي عليه الصلاة والسلام تسامحوا مع عداؤه اللي سمته اللي سمته في الشاة اليهودية سامحها. لم يؤاخذها الا لما سمت صحابي تاني وقتلته
اللي سحر النبي عليه الصلاة والسلام كان يزوره ويقعد معه ويعمل لصاحبه وهو اللي سحر النبي السحر اللي اتعمل النبي عليه الصلاة والسلام. بعد ما النبي عرف السحر ما رضوش يطلعوا النبي عليه الصلاة والسلام وما رضوش يفكوا النبي فكه بقل هو الله احد والمعازتين. عليه الصلاة والسلام. ها وردم البير خالص وساب الراجل ييجي يقعد معه. وما كلمهوش ولا فتح
على الموضوع تاني. قدرة على انك تعدي. ايه اللي حصل؟ القدرة على انك تتغافل. النبي عليه الصلاة والسلام مع اصحابه. مرة قرأت كلمة انا استغربت النبي عداها ازاي اصلا النبي عليه الصلاة والسلام نام هو
الجيش وقال لسيدنا بلال احرسنا. سيدنا بلال نام. الصبح عدى والفجر عدى. النبي صحى الصبح سبعة تمانية الصبح. الفجر راح. فبينادي بلال. ما الزي حدس قال له سيدنا بلال مرعوب طبعا واكتر حاجة الانسان يترعب منها ان انا ابقى متهم في وضع افضل. قال له اخذ بعين الذي اخذ بعينك. نمت زي ما انت نمت. نمت زي ما انا نمت. هو انا اللي كنت
مكلف بالحراسة كان ممكن النبي يرد وازاي تكلمني كده وازاي تكلم القائد والشيخ والاستاز بتاعك كده وانت محتاج وكان ممكن النبي عليه الصلاة والسلام حتى الموضوع تحول وعن مكانكم الذي اصابتكم فيه الغفلة وقوم الجيش كله وراحوا مكان تاني وقوموا مصلين الصبح. السنة والفرض والنبي عليه الصلاة والسلام الدنيا سهلة. عدي
الانسان اللي ما بيقدرش يسامح هو اكتر انسان معذب في حياته. واللي حواليه مش حاسين به. مش لانهم ما بيحبهوش. لانهم فعلا هم ما بيفكروش بالطريقة دي مش قادرين يفهموا هو بيفكر ازاي. الانسان المسالي قوي واللي بيفكر في التفاصيل قوي. واللي ما بيقدرش يعدي غلطة لشيخ ولا لداعية ولا
الزوجة ولا الصاحب دول اكتر الناس عرضة للانحرافات الفكرية والاضطرابات النفسية ما بيقدرش يستحمل الاصطدامات بقى اللي ياخدها والانسان اللي ما بيقدرش يسامح هم اكتر الناس عرضة للفشل في العلاقات. ما حدش بيكمل معه لانه هو آآ ما بيقدرش يعدي وما فيش حد هيقدر يستحمل
ان هو ما حدش يعدي له في الاخر ما حدش هيستحمل اية عزيمة وجبارة. حكاية اية وللرجال عليهن درجة. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. اللهم امين. اللهم امين. اللهم امين. جزاكم الله خيرا